90/83/ETY: Neuvoston päätös, tehty 22 päivänä helmikuuta 1990, keskipitkän aikavälin rahoitustuen myöntämisestä Unkarille



Virallinen lehti nro L 058 , 07/03/1990 s. 0007 - 0008

Suomenk. erityispainos Alue 11 Nide 15 s. 0188

Ruotsink. erityispainos Alue 11 Nide 15 s. 0188



NEUVOSTON PÄÄTÖS, tehty 22 päivänä helmikuuta 1990, keskipitkän aikavälin rahoitustuen myöntämisestä Unkarille (90/83/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(), jonka komissio on tehnyt neuvoteltuaan raha-asiain komitean kanssa, ottaa huomioon Euroopan parlamentin lausunnon(), sekä katsoo, että Eurooppa-neuvosto on maininnut 8 ja 9 päivänä joulukuuta 1989 pitämässään kokouksessa tarpeen myöntää Unkarille, kansainvälisen valuuttarahaston (IMF) kanssa tehdyn sopimuksen jälkeen miljardin Yhdysvaltojen dollarin suuruisen sopeuttamislainün; mainittu summa vastaa 870 miljoonaa ecua, Unkarin kansalla on läheiset historialliset yhteydet yhteisön kansoihin; kyseinen maa on panemassa toimeen syvällisiä poliittisia ja taloudellisia uudistuksia ja on päättänyt ottaa mallikseen markkinatalouden, mainitut uudistukset ovat omiaan lujittamaan keskinäistä luottamusta ja lähentämään Unkaria yhteisöön, keskipitkän aikavälin lainan myöntäminen on sopiva toimenpide, jolla voidaan helpottaa Unkarin kansantalouden sopeutumista siten, että se pystyy täysin hyödyntämään markkinaperiaatteiden varaan rakentuvan talousjärjestelmän tarjoamat edut; lainaehdoissa olisi painotettava rakenteellisen sopeutuksen välttämättömyyttä vakaissa yhteiskunnallisissa oloissa, kuitenkin niin, että lainaehdot noudattelevat IMF:n soveltamia ehtoja; yhteisymmärrys IMF:n kanssa vakautusohjelmasta on välttämätön, ja se olisi saatava aikaan nopeasti; olisi varmistettava, että Unkari on saattanut tyydyttävään päätökseen neuvottelunsa yksityisten velkojiensa kanssa näiden jatkuvan osallistumisen turvaamiseksi, talousuudistukset edistävät talous- ja kauppasuhteiden vakiinnuttamista Unkarin ja yhteisön välille kummankin osapuolen hyödyksi; nämä suhteet edistävät taloudellisen toiminnan sopusointuista kehittymistä yhteisön koko alueella, komission yhteistyössä raha-asiain komitean kanssa tekemä tutkimus on paljastanut Unkarin taloudellisen tilanteen selvästi heikentyneen, Unkarin hallitus on hakenut yhteisöltä keskipitkän aikavälin lainaa, on aiheellista kutsua muitakin 24 maan ryhmään kuuluvia maita tähän lainahankkeeseen, tällä toiminnalla on kiire, ja tästä syytä lainan ensimmäinen vaihe olisi toteutettava nopeasti, ja perustamissopimuksessa ei edellytetä tämän päätöksen tekemiseksi muita kuin 235 artiklassa mainittuja toimivaltuuksia, ON PÄÄTTÄNYT SEURAAVAA: 1 artikla Yhteisö myöntää Unkarille pääomaltaan enintään 870 miljoonan ecun suuruisen keskipitkän aikavälin lainan enintään viideksi vuodeksi, jotta kyseinen maa voisi selviytyä talousrakenteidensa sopeutumisvaikeuksista. Komissio huolehtii lainasta läheisessä yhteistyössä raha-asiain komitean kanssa kansainvälisen valuuttarahaston (IMF) ja Unkariin mahdollisesti keskenään tekemän sopimuksen kanssa yhtenevällä tavalla. 2 artikla Komissiolla on valtuudet neuvotella raha-asiain komiteaa kuultuaan Unkarin viranomaisten kanssa sellaiset lainaehdot, joilla voidaan helpottaa Unkarin talouden rakenteiden sopeuttamista ja kehittämistä markkinatalousjärjestelmän suuntaan vakaissa kansantaloudellisissa ja yhteiskunnallisissa oloissa. Näiden ehtojen on oltava sopusoinnussa 1 artiklan toisessa alakohdassa tarkoitetun sopimuksen kanssa. Komissio tarkistaa yhteistyössä raha-asiain komitean kanssa säännöllisin väliajoin, että Unkarin talouspolitiikka vastaa lainan tavoitteita ja että lainan ehdot täyttyvät. 3 artikla Laina annetaan Unkarin käyttöön erinä. Kukin erä maksetaan Unkarin valtionpankkiin. 4 artikla Ensimmäistä erää varten komissiolla on valtuudet ottaa Euroopan talousyhteisön nimissä pääomaltaan yhteensä 350 miljoonan ecun suuruiset lainat. Otettujen lainojen tuotto siirretään edelleen lainoina Unkarille heti, kun Unkarin ja IMF:n välinen stand-by-sopimus on tehty. 5 artikla Muiden erien maksamisesta ja niiden osalta sovellettavista menettelyistä, vakuuskysymykset mukaan lukien, päätetään myöhemmässä vaiheessa. 6 artikla 1. Edellä 4 artiklassa tarkoitettuja otto- ja antolainaustoimia suoritettaessa käytetään samaa arvopäivää, eikä niistä saa aiheutua yhteisölle eräpäivän muuttumisia, vaihtokurssi- tai korkoprosenttiriskiä eikä muita kaupallisia riskejä. 2. Komissio toteuttaa Unkarin pyynnöstä tarvittavat toimenpiteet erityisen lausekkeen sisällyttämiseksi lainaehtoihin siltä varalta, että laina maksetaan takaisin ennen määräaikaa, ja varmistaa, että lauseketta voidaan soveltaa. 3. Unkarin hakemuksesta, ja jos olot sallivat alentaa lainojen korkoa, komissio voi jälleenrahoittaa alunperin ottamansa lainat tai osan niistä tai muuttaa vastaavia rahoitusehtoja. Jälleenrahoitus- tai muutostoimet on toteutettava 1 kohdassa säädetyin edellytyksin, eivätkä ne saa johtaa kyseisten lainojen keskimääräisen laina-ajan pidentymiseen eivätkä lisätä senhetkisen vaihtokurssin mukaan ilmaistua, toimien toteutuspäivänä vielä maksamatta olevaa pääomamäärää. 4. Unkari on velvollinen maksamaan kaikki kulut, joita yhteisölle aiheutuu tässä päätöksessä tarkoitetun toimen loppuunsaattamisesta ja täytäntöönpanosta. 5. Raha-asiain komitealle ilmoitetaan 2 ja 3 kohdassa tarkoitettujen toimien edistymisestä. 7 artikla Komissio toimittaa vähintään kerran vuodessa Euroopan parlamentille sekä neuvostolle kertomuksen, joka sisältää arvion tämän päätöksen täytäntöönpanosta. Tehty Brysselissä 22 päivänä helmikuuta 1990. Neuvoston puolesta Puheenjohtaja D.J. O'MALLEY () EYVL N:o C 20, 27.1.1990, s. 9 () EYVL N:o C 38, 19.2.1990